Xitoyda jumboqli shar ko‘rinishidagi teatr quriladi (foto)

Steven Chilton Architects arxitektura agentligi murakkab o‘yma naqshli xitoycha o‘yinchoqni eslatuvchi gumbazsimon teatr binosi konseptini ishlab chiqdi, deb yozadi TJournal.

Jumboq shar bitta nefrit yoki fil suyagi bo‘lagidan shunday o‘yib olinadiki, biri ikkinchisining ichida bo‘lgan bir nechta doiralar paydo bo‘ladi. Doiralarning har biridagi teshiklarni bir qatorga tizish uchun ularni aylantirish kerak.

Teatr devorlarini armaturalangan temir-betondan barpo etib, po‘lat sinch bilan mustahkamlash rejalashtirilmoqda. Tashqi panellardagi “o‘yma naqshlar”ning bir qismi vestibyulni yoritish uchun qo‘shimcha yorug‘lik manbai bo‘ladi.

Ikki mingta tomoshabin o‘rniga ega teatrda milliy madaniyatga asoslangan tomoshalar ko‘rsatiladi.